22/05/2021
ئەمڕۆ ، شەمە، 22/05/21 بە کاتی بریتانیا 4.30 بەیانی زوو، گروپێکی بەرگریی لە گیانلەبەران و ئاژەڵ دایان بەسەر 4 سێنتەری دابەشکردنی مەکدۆناڵدا : Hemel Hempstead, Basingstoke, Coventry , Heywood دەیانەوێت چالاکییەکەیان بۆ ماوەی 24 کاتژمێر بخایەنێت . بە جالاکییەکەیان ئەو چوار سێنتەرەیان بلۆكکردووە ناهێڵن کە هیچ شتێك بگاتە 1300 لقی مەکدۆناڵد بەمەش توانیویانە گرفتێکی یەکجار گەورە بۆ مەکدۆناڵد دروستبکەن .
چالاکوانەکان داوای ئەوە دەکەن کە تا ساڵی 2025 دەبێت مەکدۆناڵد ڕڕێمی خواردنەکانی لە خواردەمەنی گۆشت و ماسییەوە بگۆڕێت بۆ ڕژێمی خواردەمەنی ڕووەکیی . ئەوان باوەڕیان وایە گۆڕینی سیستەمی خواردنی گۆشت بە خوردەمەنی ڕووەکی نەك هەر کارایی باش لەسەر تەندروستی مرۆڤ دادەنێت بەڵکو کاراییەکی پۆزەتیڤانەش لەسەر ژینگە و ژیانی دانیشتوانی ئەم پلانێتە/ گەردوون دادەنێت و ڕۆڵیشی دەبێت لە پارێزگاریکردن لە سەرچاوە سروشتیەکانی وەکو ئاو و هەروەها گرفتی هاتووچۆ و هێنانەخوارەوەی ژمارەی مردنی خەڵکی. لە یەکێك لە ڕاگەیاندنەکەیانا بە میدیان وت" پیشەسازی گۆشت و شیرەمەنی پلانێتەکەمان وێراندەکات و بڕێکی زۆری غازی دووەم ئۆکسیسدی کاربۆن دروستدەکات و بە ملیار ئاژەڵ و گیانلەبەر ساڵانە سەردەبڕێن. تاکە ڕێگای واقیعیانەی بەردەوامیدان بە ژیان بۆ بژێوی 10 ملیار خەڵك تەنها لە ڕێگای سیستەمی خواردەمەنی ڕوەکییەوەیە …"